ජනාධිපතිතුමා ශ්‍රී ලංකා නීතිඥ සංගමයට දන්වා යවලා තියෙනවා ජනාධිපති නීතිඥ තනතුරු ලබා ගැනීමට සුදුසු අයට ඉල්ලුම් කරන්න කියලා. නීතිඥ සංගමය ඒ බව අපිටත් දැනුම් දුන්නා. මාත් අඛණ්ඩව අවුරුදු 50 ක්ම නීතිඥ වෘත්තියේ යෙදිලා සිටිය නිසා මහත්තයා මට කීවා ඔයත් මේකට ඉල්ලන්න කියලා. ජනාධිපතිතුමාට යවා තිබුණු ඉල්ලුම්පත්‍ර අතරින් 25 ක් තෝරාගෙන තමයි ජනාධිපති නීතිඥ තනතුරු ප්‍රදානය කරලා තිබුණේ. මාත් ඒ කණ්ඩායමට ඇතුළත් වෙලා තිබුණා. මේ විසිපහෙනුත් පළමුවැනියාට තේරිලා හිටියේ මමයි. මම අවුරුදු 50 ක් වැනි දීර්ඝ කාලයක් නීතිඥ වෘත්තියටත් සමාජයටත් ඉටුකරලා තිබුණු සේවය අගය කරලා තමයි ජනාධිපතිතුමා මට ජනාධිපති නීතිඥ ධුරය පිරිනමලා තිබුණේ. ලංකාවේ පළමුවැනි ජනාධිපති නීතිඥවරිය තමයි මොරීන් සෙනෙවිරත්න මහත්මිය. ඊට පස්සේ ශාන්තිනී කියලා යාපනයේ නීතිඥවරියක් පත්වුණා. මම තමයි ලංකාවේ පස්වැනි ජනාධිපති නීතිඥවරිය. හැබැයි වයඹ පළාතෙන් පත්වුණු පළමු ජනාධිපති නීතිඥවරිය වගේම ලංකාවේ වයසින් වැඩි ජනාධිපති නීතිඥවරියත් මමයි. බොහෝම කාලයකට පසුව තමයි කාන්තාවකට මේ තනතුරක් ලැබුණේ. මාත් සමග කුරුණෑගල එස්.ටී. ජයනාග සහ චන්ද්‍රා ජයසේකර කියන මහත්වරුත් මේ පාර ජනාධිපති නීතිඥවරුන් විදිහට පත්ව සිටිනවා.
ජනාධිපතිතුමාට යවා තිබුණු ඉල්ලුම්පත්‍ අතරින් කොපමණ පිරිසක් හට ජනාධිපති නීතිඥ තනතුරු ප්‍රදානය කෙරේද?
25